Η σημαία της Λιβερλανδίας. 
Το **κίτρινο** συμβολίζει το φιλελευθερισμό, το **μαύρο** την αναρχία/επανάσταση και στο κέντρο βρίσκεται το ''εθνόσημο'' του μικροέθνους.
Η **Λιβερλανδία** ή **Λίμπερλαντ** (επίσημα: *Ελεύθερη Δημοκρατία της Λιβερλανδίας*) είναι ένα αυτοαποκαλούμενο μικροέθνος, το οποίο διεκδικεί ένα τεμάχιο αμφισβητούμενης γης στη δυτική όχθη του ποταμού Δούναβη, ανάμεσα στην Κροατία και τη Σερβία. Ανακηρύχθηκε για πρώτη φορά στις 13 Απριλίου 2015 από τον Τσέχο πολιτικό και ακτιβιστή Βιτ Γιέντλιτσκα.Η επίσημη ιστοσελίδα της Λιβερλανδίας ισχυρίζεται ότι το κράτος δημιουργήθηκε εξαιτίας της διαμάχης Κροατίας και Σερβίας για τα σύνορα. Δεν υπάρχει διπλωματική αναγνώριση της Λιβερλανδίας από κανένα μέλος των Ηνωμένων Εθνών. Νομικοί εμπειρογνώμονες στη Σερβία και την Κροατία ισχυρίζονται ότι οι διεκδικήσεις του Γιέντλιτσκα στερούνται νομικής βάσης. Η Κροατία και η Σερβία έχουν χαρακτηρίσει τις διεκδικήσεις αυτές ως ανόητες, παρόλο που οι δύο χώρες έχουν αντιδράσει με διαφορετικό τρόπο. Στις 24 Απριλίου 2015, το υπουργείο Εξωτερικών της Σερβίας δήλωσε ότι αν και η υπόθεση θεωρείται ασήμαντη, το ''νέο κράτος'' δεν προσκρούει στα σερβικά σύνορα, τα οποία διαγράφονται από τον ποταμό Δούναβη. Η Κροατία δήλωσε ότι μετά από διεθνή διαιτησία θα πρέπει η περιοχή να ανατεθεί στην Κροατία ή στη Σερβία και σε καμία τρίτη πλευρά.

Οι Κροατικές αρχές έχουν μπλοκάρει την πρόσβαση στην περιοχή από τις αρχές του Μαϊου 2015. Ο Βιτ Γιέντλιτσκα έχει κρατηθεί από τις Κροατικές αρχές δύο φορές μέσα σε ένα μήνα για λιγότερο από μία ημέρα.

Τοποθεσία
---------

Η περιοχή που διεκδικεί η Λιβερλανδία με πράσινο χρώμα. Στον χάρτη αναφέρεται ως "Siga". 
Τα κομμάτια με κίτρινο χρώμα είναι τα αμφισβητούμενα εδάφη ανάμεσα στην Κροατία και τη Σερβία.

Από τους Πολέμους της Γιουγκοσλαβίας, κάποιες εκτάσεις γης ανάμεσα στη Σερβία και την Κροατία έχουν αμφισβητηθεί, όπως το νησί του Βούκοβαρ και το νησί Šarengrad. 

Η περιοχή έχει έκταση περίπου 7 τετραγωνικών χιλιομέτρων (2,7 τετραγωνικά μίλια) και το μεγαλύτερο μέρος της καλύπτεται από δάση, ενώ δεν υπάρχουν κάτοικοι. Ένας δημοσιογράφος που πήγε στην περιοχή βρήκε ένα σπίτι, το οποίο ήταν εγκαταλελειμμένο για περίπου 30 χρόνια. Ο προσβάσιμος δρόμος ήταν σε κακή κατάσταση.

Ιστορία
-------

### Διακήρυξη

Το ύψωμα της σημαία στην περιοχή Gornja Siga έγινε από τον Βιτ Γιέντλιτσκα και κάποιους από τους ακολούθους του την ίδια μέρα που ανακηρύχθηκε αυτό το ''κράτος''. Η σημαία αποτελείται από ένα κίτρινο φόντο, που συμβολίζει τον φιλελευθερισμό με μία μαύρη οριζόντια λωρίδα στο κέντρο, που συμβολίζει την αναρχία ή την επανάσταση και πάνω από τη λωρίδα αυτή είναι το εθνόσημο της Λιβερλανδίας. Ο Γιέντλιτσκα είναι μέλος του Τσέχικου κόμματος Party of Free Citizens, του οποίου η ιδεολογία βασίζεται στις αρχές του κλασικού φιλελευθερισμού.

Ο Γιέντλιτσκα ισχυρίστηκε ότι ούτε η Σερβία, ούτε η Κροατία, αλλά ούτε και κανένα άλλο κράτος δεν ήγειρε αξιώσεις για την περιοχή αυτή. Ο Γιέντλιτσκα είπε τον Απρίλιο του 2015 πως μία επίσημη διπλωματική διακοίνωση θα σταλεί στην Κροατία και τη Σερβία και αργότερα σε όλα τα άλλα κράτη με επίσημο αίτημα τη διεθνή αναγνώριση.

Στις 18 Δεκεμβρίου 2015 ο Γιέντλιτσκα διοργάνωση μία συνάντηση κατά την οποία παρουσίασε την ''πρώτη κυβέρνηση της Λιβερλανδίας'' και τους υπουργούς οικονομικών, εξωτερικών, εσωτερικών και δικαιοσύνης, καθώς επίσης και τους δύο αντιπροέδρους.

### Αντιδράσεις

Νομικοί εμπειρογνώμονες στη Σερβία και την Κροατία ισχυρίζονται ότι οι διεκδικήσεις του Γιέντλιτσκα στερούνται νομικής βάσης. Οι δημοσιογράφοι δεν είναι σίγουροι για το εάν οι διεκδικήσεις του Γιέντλιτσκα είναι σοβαρές.

### Πρόσβαση

Η Κροατία έχει αναπτύξει αστυνομικές δυνάμεις στην περιοχή για να εμποδίσουν τα μέλη και τους υποστηρικτές της Λιβερλανδίας 

να φτάσουν στην περιοχή.

Αρχικά, Τσέχοι δημοσιογράφοι μπορούσαν να εισέλθουν στην περιοχή μαζί με τον Γιέντλιτσκα. Μία ομάδα δημοσιογράφων από το σερβικό δημόσιο κανάλι Radio Television of Vojvodina προσπάθησαν να επισκεφθούν την περιοχή για να καταγράψουν τα γεγονότα, αλλά ισχυρίστηκαν ότι η κροατική συνοριοφυλακή τους αρνήθηκε πρόσβαση στην περιοχή και τους είπε πως η σημαία υπεστάλη.

Μία ομάδα Βόσνιων δημοσιογράφων από το *Dnevni Avaz* επιχείρησαν να επισκεφθούν την περιοχή και ενημερώθηκαν από την κροατική αστυνομία ότι επιβάλλεται πρόστιμο σε όσους επισκέπτονται την περιοχή γύρω από τα σύνορα με αμάξι. Έπειτα δανείστηκαν ποδήλατα, όμως συνάντησαν λίγο αργότερα μία ακόμα περιπολία που τους απαγόρευσε να συνεχίσουν.

Ιθαγένεια
---------

Σύμφωνα με την επίσημη ιστοσελίδα της Λιβερλανδίας μόνο οι κομμουνιστές, οι νεοναζί και άλλες ακραίες ομάδες δεν θα μπορούν να πάρουν ιθαγένεια. Σύμφωνα με τον *The Guardian* μέσα σε μία εβδομάδα υπήρξαν 200.000 αιτήσεις χορήγησης ιθαγένειας. Στις αρχές του Μαϊου 2015, η Λιβερλανδία χορήγησε τις πρώτες ιθαγένειες (περίπου 30).

Αναγνώριση
----------

Δεν υπάρχει καμία διπλωματική αναγνώριση της Λιβερλανδίας από κανένα μέλος του Οργανισμού Ηνωμένων Εθνών (ΟΗΕ).

Παραπομπές
----------

1. ↑  «Liberland.org – About Liberland». *liberland.org*. Ανακτήθηκε στις 15 Απριλίου 2015.
2. ↑  Nolan, Daniel (25 April 2015). «Welcome to Liberland: Europe's Newest State». Vice News. //news.vice.com/article/welcome-to-liberland-europes-newest-state?utm\_source=vicenewsfb. Ανακτήθηκε στις 25 April 2015.
3. ↑  «Balkans: Czech man claims to establish 'new state'». *BBC News*. Ανακτήθηκε στις 17 Απριλίου 2015.
4. 1 2  Martínek, Jan (15 April 2015). «Člen Svobodných vyhlásil na území bývalé Jugoslávie vlastní stát» (στα Czech). Právo. Novinky.cz. Αρχειοθετήθηκε από το πρωτότυπο στις 2015-04-17.. Ανακτήθηκε στις 15 April 2015.
5. ↑  «Čech si medzi Srbskom a Chorvátskom založil vlastný štát» (στα Slovak). TASR. sme.sk. 15 April 2015.. Ανακτήθηκε στις 15 April 2015.
6. ↑  McKirdy, Euan (25 April 2015). «Liberland: Could the world's newest micronation get off the ground?». CNN.. Ανακτήθηκε στις 25 April 2015.
7. ↑  «Police in the Balkans block inauguration of Europe's new "mini-state"». Associated Press. 9 May 2015.. Ανακτήθηκε στις 9 May 2015.
8. ↑  Koulová, Zuzana (15 April 2015). «On to myslí vážně! Vít Jedlička, zakladatel nového státu Liberland, promluvil. Zavádí elektřinu, internet, všechno. A lidé se k němu hrnou» (στα Czech). Parlamentní Listy.. Ανακτήθηκε στις 15 April 2015.
9. ↑  *CZ: Liberland* (video) (στα Czech). Medium Europe. 15 Απριλίου 2015. Ανακτήθηκε στις 17 Απριλίου 2015. CS1 maint: Μη αναγνωρίσιμη γλώσσα (link)
10. ↑  «Meet the man who is setting up a new country in the middle of Europe». *The Independent* (στα Αγγλικά). Ανακτήθηκε στις 18 Απριλίου 2016.
11. ↑  «Twitter». *mobile.twitter.com*. Ανακτήθηκε στις 28 Δεκεμβρίου 2015.
12. 1 2  «Čeh proglasio državu između Srbije i Hrvatske» (στα Serbian). BETA. B92. 15 April 2015.. Ανακτήθηκε στις 15 April 2015.
13. ↑  «Government announcement». *liberland.org*. Ανακτήθηκε στις 20 Ιανουαρίου 2016.
14. ↑  Simone, Alina (29 June 2015). «On the Danube, the world's newest micro-nation. But Liberland has a problem.». Αρχειοθετήθηκε από το πρωτότυπο στις 2018-11-18.. Ανακτήθηκε στις 18 July 2015.
15. ↑  «Man forms own European country and more than 160,000 people want citzenship [*sic*] – trouble is, you can’t get in». 11 May 2015.. Ανακτήθηκε στις 24 April 2015.
16. ↑  Panenka, Radim (20 April 2015). «Navštívili jsme nový stát Liberland, který v Evropě založil Čech Vít Jedlička. Podívejte se, jak to tam vypadá» (στα Czech). Parlamentní Listy.. Ανακτήθηκε στις 20 April 2015.
17. ↑  Trako, Evelin (26 April 2015). «POTRAGA ZA LIBERLANDOM Reporteri "Avaza" na ničijoj zemlji između Srbije i Hrvatske» (στα Bosnian). Dnevni Avaz. Αρχειοθετήθηκε από το πρωτότυπο στις 2016-04-28.. Ανακτήθηκε στις 26 April 2015.
18. ↑  Radisic, Danica (16 Απριλίου 2015). «Liberland, the Balkans' Newest Micronation, Is Looking for Citizens». *Global Voices Online*. Ανακτήθηκε στις 17 Απριλίου 2015.
19. ↑  Nolan, Daniel (24 Απριλίου 2015). «Liberland: hundreds of thousands apply to live in world's newest 'country'». The Guardian. Ανακτήθηκε στις 24 Απριλίου 2015. In the week since Liberland announced its creation and invited prospective residents to join the project, they have received about 200,000 citizenship applications – one every three seconds – from almost every country in the world.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίμπερλαντ** |

|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Λίμπερλαντ** |

* Official website, in English and Czech
* Interview with founder Vít Jedlička
* InSerbia article (Αγγλικά)
* Welcome to Liberland, the World’s Newest Country (Maybe) (Αγγλικά)
* *Liberland – jak vzniká stát* ("Liberland – how a state is born") στο YouTube